02006R1893 — LV — 26.07.2019 — 002.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:

▼B

EIROPAS PARLAMENTA UN PADOMES REGULA (EK) Nr. 1893/2006

(2006. gada 20. decembris),

ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām

(Dokuments attiecas uz EEZ)

I NODAĻA

VISPĀRĪGI NOTEIKUMI

1. pants

Priekšmets un darbības joma

1. Ar šo regulu izveido kopēju saimniecisko darbību statistisko klasifikāciju Eiropas Kopienā (turpmāk – “NACE 2. red.”). Minētā klasifikācija nodrošina to, ka Kopienas klasifikācijas atbilst faktiskajai ekonomiskajai situācijai un uzlabo valstu, Kopienas un starptautisko klasifikāciju – un tādējādi arī valstu, Kopienas un starptautiskās statistikas – salīdzināmību.

2. Šī regula attiecas vienīgi uz klasifikācijas izmantošanu statistikas mērķiem.

2. pants

NACE 2. red.

1. NACE 2. red. ietver:

2. NACE 2. red. ir izklāstīta I pielikumā.

3. pants

NACE 2. red. izmantošana

Eiropas Komisija izmanto NACE 2. red. visu veidu statistikai, kas klasificēta atbilstīgi saimnieciskajām darbībām.

4. pants

Saimniecisko darbību valstu klasifikācijas

1. Dalībvalstu statistiku atbilstīgi saimnieciskajām darbībām veido, izmantojot NACE 2. red. vai no tās atvasinātu attiecīgās valsts klasifikāciju.

2. Attiecīgās valsts klasifikācijā var iekļaut papildu pozīcijas un līmeņus, kā arī izmantot atšķirīgu kodēšanu. Katrā līmenī, izņemot visaugstāko, ir vai nu tādas pašas pozīcijas kā atbilstošajā NACE 2. red. līmenī, vai arī pozīcijas, kas ir to precīzs iedalījums.

3. Pirms to publicēšanas, dalībvalstis iesniedz Komisijai apstiprināšanai projektus dokumentiem, ar kuriem nosaka vai groza attiecīgās valsts klasifikācija. Komisija divos mēnešos pārbauda šo projektu atbilstību 2. punktam. Komisija apstiprinātās attiecīgo valstu klasifikācijas informācijas nolūkā nosūta pārējām dalībvalstīm. Dalībvalstu klasifikācijās ir atbilstības tabula, kurā atspoguļota atbilstība starp attiecīgās valsts klasifikāciju un NACE 2. red.

4. Ja pastāv nesaderība starp dažām NACE 2. red. pozīcijām un attiecīgās valsts ekonomikas struktūru, Komisija var atļaut dalībvalstij kādā noteiktā jomā izmantot NACE 2. red. pozīciju apvienojumu.

Lai saņemtu šādu atļauju, attiecīgā dalībvalsts sniedz Komisijai visu informāciju, kas vajadzīga tās lūguma izskatīšanai. Komisija pieņem lēmumu trīs mēnešos.

Tomēr, neskarot 2. punktu, šāda atļauja attiecīgajai dalībvalstij nedod tiesības apvienotās pozīcijas iedalīt citādi, nekā NACE 2. red.

5. Komisija kopā ar attiecīgo dalībvalsti regulāri pārskata atbilstīgi 4. punktam piešķirtās atļaujas, lai pārliecinātos, vai tās joprojām ir pamatotas.

5. pants

Komisijas darbības

Komisija sadarbībā ar dalībvalstīm nodrošina NACE 2. red. izplatīšanu, uzturēšanu un izmantošanas veicināšanu, jo īpaši:

6. pants

▼M2

Deleģētie un īstenošanas akti

▼B

1. Turpmāk norādītos pasākumus NACE 2. red. īstenošanai pieņem saskaņā ar 7. panta 2. punktā minēto regulatīvo procedūru:

▼M2

2. Komisija tiek pilnvarota saskaņā ar 6.a pantu pieņemt deleģētos aktus, ar ko groza I pielikumu, lai ņemtu vērā tehnoloģijas vai ekonomikas attīstību vai nodrošinātu saskaņotību ar citām ekonomiskajām un sociālajām klasifikācijām.

▼B

3. Ievēro principu, saskaņā ar kuru ieguvumiem no atjaunināšanas jābūt lielākiem nekā izmaksas, un principu, saskaņā ar kuru papildu izmaksas un slogs nedrīkst būt nesamērīgi.

▼M2

6.a pants

Deleģēšanas īstenošana

1. Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.

2. Pilnvaras pieņemt 6. panta 2. punktā minētos deleģētos aktus Komisijai piešķir uz piecu gadu laikposmu no 2019. gada 26. jūlija. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.

3. Eiropas Parlaments vai Padome jebkurā laikā var atsaukt 6. panta 2. punktā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

4. Pirms deleģētā akta pieņemšanas Komisija apspriežas ar ekspertiem, kurus katra dalībvalsts iecēlusi saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu ( 1 ).

5. Tiklīdz Komisija pieņem deleģētu aktu, tā par to paziņo vienlaikus Eiropas Parlamentam un Padomei.

6. Saskaņā ar 6. panta 2. punktu pieņemts deleģētais akts stājas spēkā tikai tad, ja trīs mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par trim mēnešiem.

▼B

7. pants

Komiteja

1. Komisijai palīdz Statistikas programmu komiteja, kas izveidota ar Lēmumu 89/382/EEK, Euratom.

2. Ja ir atsauce uz šo punktu, piemēro Lēmuma 1999/468/EK 5. un 7. pantā noteikto procedūru, ņemot vērā minētā lēmuma 8. pantu.

Lēmuma 1999/468/EK 5. panta 6. punktā paredzētais termiņš ir trīs mēneši.

▼M2 —————

▼B

8. pants

NACE 2. red. īstenošana

1. Statistikas vienības, kas minētas atbilstīgi Regulai (EEK) Nr. 2168/93 izveidotajos uzņēmumu reģistros, klasificē saskaņā ar NACE 2. red.

2. Statistiku, kas attiecas uz saimnieciskajām darbībām, kuras veic no 2008. gada 1. janvāra, dalībvalstis veido, izmantojot NACE 2. red. vai attiecīgās valsts klasifikāciju, kas no tās atvasināta atbilstīgi 4. pantam.

3. Atkāpjoties no 2. punkta, īstermiņa statistiku, kuru reglamentē Regula (EK) Nr. 1165/98, un darbaspēka izmaksu indeksu, kuru reglamentē Regula (EK) Nr. 450/2003, no 2009. gada 1. janvāra veido, izmantojot NACE 2. red.

4. Šā panta 2. punkts neattiecas uz šādu statistiku:

II NODAĻA

GROZĪJUMI SAISTĪTOS TIESĪBU AKTOS

9. pants

Grozījumi Regulā (EEK) Nr. 3037/90

Regulas (EKK) Nr. 3037/90 3., 10. un 12. pantu svītro.

10. pants

Grozījumi Regulā (EEK) Nr. 3924/91

Ar šo Regulu (EKK) Nr. 3924/91 groza šādi:

“1. Šīs regulas 1. pantā minētā apsekojuma joma ir darbības, kas paredzētas B un C sadaļā saimniecisko darbību statistiskajā klasifikācijā Eiropas Kopienā (NACE 2. red.).”.

▼M1 —————

▼B

12. pants

Grozījumi Regulā (EK) Nr. 1165/98

Ar šo Regulu (EK) Nr. 1165/98 groza šādi:

“1. Šī regula attiecas uz visām tirgus darbībām, kas izklāstītas B līdz N un P līdz S sadaļā saimniecisko darbību statistiskajā klasifikācijā Eiropas Kopienā (NACE 2. red.).”;

13. pants

Grozījumi Regulā (EK) Nr. 1172/98

Visā Regulas (EK) Nr. 1172/98 tekstā un pielikumos “NACE Rev. 1” un “NACE Rev. 1.1” aizstāj ar “NACE 2. red.”.

14. pants

Grozījumi Regulā (EK) Nr. 530/1999

Ar šo Regulu (EK) Nr. 530/1999 groza šādi:

“1. Statistika ietver visas saimnieciskās darbības, kas minētas saimniecisko darbību statistiskajā klasifikācijā Eiropas Kopienā (NACE 2. red.) šādās sadaļās: B (Ieguves rūpniecība un karjeru izstrāde), C (Apstrādes rūpniecība), D (Elektroenerģija, gāzes apgāde, siltumapgāde un gaisa kondicionēšana), E (Ūdens apgāde; notekūdeņu, atkritumu apsaimniekošana un sanācija), F (Būvniecība) G (Vairumtirdzniecība un mazumtirdzniecība; automobiļu un motociklu remonts), H (Transports un uzglabāšana), I (Izmitināšana un ēdināšanas pakalpojumi), J (Informācijas un komunikācijas pakalpojumi), K (Finanšu un apdrošināšanas darbības), L (Operācijas ar nekustamo īpašumu), M (Profesionālie, zinātniskie un tehniskie pakalpojumi), N (Administratīvo un apkalpojošo dienestu darbība), P (Izglītība), Q (Veselība un sociālā aprūpe), R (Māksla, izklaide un atpūta) un S (Citi pakalpojumi).”;

15. pants

Grozījumi Regulā (EK) Nr. 2150/2002

Ar šo Regulu (EK) Nr. 2150/2002 groza šādi:

16. pants

Grozījumi Regulā (EK) Nr. 450/2003

Ar šo Regulu (EK) Nr. 450/2003 groza šādi:

“3. pants

Darbības joma

1. Šo regulu piemēro visām darbībām, kas ir definētas NACE 2. red. B līdz S sadaļā.

2. NACE 2. red. O līdz S sadaļā noteikto saimniecisko darbību iekļaušanu šīs regulas darbības jomā nosaka saskaņā ar 12. panta 2. punktā minēto procedūru, ņemot vērā 10. pantā definēto priekšizpēti.”;

“5. pants

Periodiskums un retrospektīvie dati

1. Datus, kas tiks iekļauti DII, pirmo reizi atbilstīgi NACE 2. red. apkopo par 2009. gada pirmo ceturksni un pēc tam par katru ceturksni (kas beidzas katra gada 31. martā, 30. jūnijā, 30. septembrī un 31. decembrī).

2. Dalībvalstis iesniedz retrospektīvos datus par laikposmu no 2000. gada pirmā ceturkšņa līdz 2008. gada ceturtajam ceturksnim. Retrospektīvos datus iesniedz par NACE 2. red. B līdz N sadaļu un par 4. panta 1. punktā minētajiem darbaspēka izmaksu posteņiem.”;

“3. Šīs regulas 5. pantā minētos retrospektīvos datus nosūta Komisijai (Eurostat) vienlaikus ar DII par 2009. gada pirmo ceturksni.”;

17. pants

Grozījumi Regulā (EK) Nr. 48/2004

Regulas (EK) Nr. 48/2004 3. panta pirmo daļu aizstāj ar šādu daļu:

“Šī regula attiecas uz datiem par tērauda rūpniecību, kas definēta kā 24.1 grupa saimniecisko darbību statistiskajā klasifikācijā Eiropas Kopienā (NACE 2. red.).”.

18. pants

Grozījumi Regulā (EK) Nr. 808/2004

Regulas (EK) Nr. 808/2004 I pielikumu groza saskaņā ar šīs regulas V pielikumu.

19. pants

Grozījumi Regulā (EK) Nr. 1552/2005

Ar šo Regulu (EK) Nr. 1552/2005 groza šādi:

“4. pants

Statistikas darbības joma

Statistika par arodmācībām uzņēmumos aptver vismaz visas tās saimnieciskās darbības, kas definētas NACE 2. red. B līdz N un R līdz S sadaļā.”.

III NODAĻA

NOBEIGUMA NOTEIKUMI

▼M1 —————

▼B

21. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2008. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.

I PIELIKUMS

NACE 2. RED.

▼M1 —————

▼B

III PIELIKUMS

Regulas (EK) Nr. 1165/98 A, B, C un D pielikumu groza šādi.

1. A pielikums:

Šis pielikums attiecas uz visām darbībām, kas uzskaitītas NACE 2. red. B–E sadaļā vai attiecīgi uz visiem ražojumiem, kas uzskaitīti CPA B–E sadaļā. Informācija nav prasīta NACE 2. red. 37. un 39. nodaļai un 38.1. un 38.2. grupai. Darbību sarakstu var pārskatīt saskaņā ar 18. pantā noteikto procedūru.”;

2. Turklāt NACE 2. red. C sadaļas ražošanas rādītājs (Nr. 110) un izlaides cenu rādītājs (Nr. 310, 311, 312) jānosūta NACE 2. red. trīs ciparu un četru ciparu līmenī. Nosūtītajiem ražošanas un izlaides cenu rādītājiem trīs ciparu un četru ciparu līmenī jāatbilst vismaz 90 % no kopējās pievienotās vērtības NACE 2. red. C sadaļā katrai dalībvalstij attiecīgajā bāzes gadā. Šos mainīgos lielumus nav nepieciešams nosūtīt šādā detalizētā līmenī tām dalībvalstīm, kuru kopējā pievienotā vērtība NACE 2. red. C sadaļā attiecīgajā bāzes gadā ir mazāka nekā 4 % no Eiropas Kopienas kopējā rādītāja.”;